**Štšastjan piiri** (ukr. Щастинський район, *Štšastynskyi raion*) on hallinnollinen piiri Ukrainan itäosassa, Luhanskin alueella. Piiri rajoittuu lännessä Sjevjerodonetskin piiriin, pohjoisessa Starobilskin piiriin ja idässä Venäjään. Štšastjan piirin eteläpuolella sijaitsi kolme Venäjän vuodesta sotilaallisesti tukemiin kapinallisalueisiin lukeutuvaa piiriä (tilanne vuoden 2022 alussa): Altševskin piiri, Luhanskin piiri ja Dovžanskin piiri. Štšastjan piirin hallinnollinen keskus on Novoaidarin kaupunkityyppinen taajama (Новоайдар; 7 879 as. 2021).

Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin kaksi aiempaa piiriä (Novoaidarin piiri ja Stanytsja Luhanskan piiri) yhdistämällä muodostetun Štšastjan piirin pinta-alaksi tuli 3 308,4 neliökilometriä.

Ukrainan tilastokeskus arvioi Štšastjan piirin väkiluvuksi 78 967 (1.1.2021). Piiri on väestöltään maaseutuvoittoinen. Kaupunkilaisiksi piirin asukkaista tilastoitiin 46,3 prosenttia eli Štšastjan kaupungin (11 552 as. 2021) ja kolmen kaupunkityyppisen taajaman (Novoaidar, Petropavlivka ja Stanytsja Luhanska) asukkaat.

Piiri Venäjän hyökkäyssodan aikana 2022
---------------------------------------

Venäjä hyökkäsi laajamittaisesti Štšastjan piiriin 24. helmikuuta 2022 alkaen osana käynnistämäänsä hyökkäyssotaa Ukrainaan. Hyökkääjä pommitti piirin taajamia, miehitti ne ja tuhosi suuren osan niiden asuintaloista ja julkisista rakennuksista. Siviilien evakuointi ja ruuan ja veden toimittaminen estyi. Maaliskuun alkupuolella Venäjän (ja sen ylläpitämän nukkevaltion) joukot ottivat piirin pääosin hallintaansa.

Ukrainan korkeimman neuvoston ihmisoikeusasiamies Ljudmyla Denisova raportoi 8. maaliskuuta 2022 ihmisoikeusrikkomuksesta ja pakkovenäläistämisyrityksistä. Miehittäjiin kuuluneet aseistetut "terroristit" olivat tunkeutuneet siviilien koteihin useissa Štšastjan piirin taajamissa ja kylissä (Novoaidar, Stanytsja Luhanska ja Muratovo). Miehittäjät olivat pakottaneet asukkaat ottamaan niin sanotun "Luhanskin kansantasavallan" valepassin ja sitten hyökkääjämaa Venäjän passin. Ukrainalaisten omat passit kansantasavallan militantit olivat tuhonneet siviiliväestön edessä. Toimintaansa aseistetut miehittäjät säestivät siviilien uhkailuilla ja psyykkisellä painostuksella. Ihmisoikeusasmiamies Denisovan mukaan nämä miehittäjien toimet ovat Geneven sopimusten mukaisten siviilien suojelua käsittelevien säännösten vastaisia ihmisoikeusrikoksia, ja ne tulisi käsitellä Kansainvälisessä rikostuomioistuimessa (ICC) Haagissa mahdollisesti Ukrainan väestöön kohdistettuina joukkotuhonnan tekoina.

* Štšastjan keskustaa, aukion takana on kaupungin kulttuuritalo pilareineen (2010).Štšastjan keskustaa, aukion takana on kaupungin kulttuuritalo pilareineen (2010).
* Štšastjan lämpövoimalaitos (2011).Štšastjan lämpövoimalaitos (2011).
* Pyhän Katariinan kirkko Štšastjassa.Pyhän Katariinan kirkko Štšastjassa.
* Volkodajevon kylää.Volkodajevon kylää.
* Volkodajevon kyläkoulu.Volkodajevon kyläkoulu.
* Volkodajevon kylän auringonkukkapeltoa.Volkodajevon kylän auringonkukkapeltoa.
* Kapitanovon kylää.Kapitanovon kylää.

Lähteet
-------

1. 1 2 3 4  Deržavna služba statystyky Ukrajiny ДЕРЖСТАТ УКРАЇНИ / STATISTICS UKRAINE: Tšyselnist najavnoho naselennja Ukrajiny na 1 sitšnja 2021 - Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny (Ukrainan tilastokeskus), ukrcensus.gov.ua.  Arkistoitu 14.2.2022. Viitattu 3.2.2022. (ukrainaksi), (englanniksi)
2. 1 2  Luhanska oblast - Rayony decentralization.gov.ua.  Arkistoitu 30.1.2022. Viitattu 30.1.2022. (ukrainaksi)
3. 1 2 3 4  Novi raiony: karty + sklad  17.7.2020. minregion.gov.ua. Viitattu 3.2.2022. (ukrainaksi)
4. 1 2  Pavlo Ostanenko, Roman Perh’aljuk, Oleksandr Bontškovskyi, Stanislav Ostanenko: Аtlas administratyvno-terytorialnoho ustroju Ukrajiny (Атлас адміністративно-територіального устрою України. Новий районний поділ та територіальні громади) (pdf)  2020. Kiova:  minregion.gov.ua. Viitattu 3.2.2022. (ukrainaksi)
5. ↑  I. V. Šopin, O. M. Botšarov: Novoaidar *Entsyklopedija Sutšasnoji Ukrajiny - Encyclopedia of Modern Ukraine*.  2021. Viitattu 28.3.2022. (ukrainaksi)
6. 1 2  Pro utvorennja ta likvidatsiju raioniv. Postanova Verh’ovnoji Rady Ukrajiny No 807-ІХ  18.7.2020. Holos Ukrajinu (Verh’ovna Radan tiedotuslehti), golos.com.ua. Viitattu 3.2.2022. (ukrainaksi)
7. ↑  Ukrainian army repels attack on Shchastia town, killing 50 occupiers  24.2.2022. Ukrinform, ukrinform.net. Viitattu 29.3.2022. (englanniksi)
8. 1 2  Shchastia, Stanytsia Luhanska on verge of humanitarian catastrophe  27.2.2022. Ukrinform, ukrinform.net. Viitattu 29.3.2022. (englanniksi)
9. ↑  The invaders force to obtain passports of the so-called "LPR" in the settlements of the Luhansk region captured by the enemy  8.3.2022. espreso.tv. Viitattu 28.3.2022. (englanniksi)